CELEX: 31990R0744
Language: el
Date: 1990-03-28 00:00:00
Title: Κανονισμός (ΕΟΚ) αριθ. 744/90 της Επιτροπής της 28ης Μαρτίου 1990 για την τροποποίηση του κανονισμού (ΕΟΚ) αριθ. 183/90 για τον καθορισμό των ποσοτήτων τυριών καταγωγής και προελεύσεως Ελβετίας που μπορούν να εισαχθούν στην Ισπανία κατά το 1990

Avis juridique important

|

31990R0744

Κανονισμός (ΕΟΚ) αριθ. 744/90 της Επιτροπής της 28ης Μαρτίου 1990 για την τροποποίηση του κανονισμού (ΕΟΚ) αριθ. 183/90 για τον καθορισμό των ποσοτήτων τυριών καταγωγής και προελεύσεως Ελβετίας που μπορούν να εισαχθούν στην Ισπανία κατά το 1990  

Επίσημη Εφημερίδα αριθ. L 082 της 29/03/1990 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 744/90 ΤΗΣ ΕΠΙΤΡΟΠΗΣ  της 28ης Μαρτίου 1990  για την τροποποίηση του κανονισμού (ΕΟΚ) αριθ. 183/90 για τον καθορισμό των ποσοτήτων τυριών καταγωγής και προελεύσεως Ελβετίας που μπορούν να εισαχθούν στην Ισπανία κατά το 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  την απόφαση 86/559/ΕΟΚ του Συμβουλίου της 15ης Σεπτεμβρίου 1986 όσον αφορά τη σύναψη συμφωνιών με τη μορφή ανταλλαγής επιστολών μεταξύ της Κοινότητας και της Ελβετίας σχετικά με τους τομείς της γεωργίας και της αλιείας (1), και ιδίως την ανταλλαγή επιστολών αριθ. 3 στοιχείο α),  Εκτιμώντας:  ότι ο κανονισμός (ΕΟΚ) αριθ. 183/90 της Επιτροπής (2) καθόρισε τις ποσότητες τυριών προελεύσεως Ελβετίας που μπορούν να εισαχθούν στην Ισπανία κατά το 1990· ότι η ένδειξη του κωδικού ΣΟ 0406 90 15 που αναφέρεται στο άρθρο 1 δεν είναι σύμφωνη με τις διατάξεις του κανονισμού (ΕΟΚ) αριθ. 3621/89 της Επιτροπής (3), λαμβανομένου υπόψη του γεγονότος ότι ο κανονισμός αυτός απέσυρε από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές για τον κωδικό αυτό μόνο το τυρί Gruyere· ότι πρέπει, συνεπώς, να τροποποιηθεί το κείμενο του εν λόγω άρθρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 183/90, οι όροι «τα τυριά που υπάγονται στους κωδικούς ΣΟ 0406 90 13 και 0406 90 15 » αντικαθίστανται από τους όρους «το τυρί Emmental που υπάγεται στον κωδικό ΣΟ 0406 90 13 και το τυρί Gruyere που υπάγεται στον κωδικό ΣΟ ex 0406 90 15».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαρτίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 328 της 22. 11. 1986, σ. 98.  (2) ΕΕ αριθ. L 21 της 26. 1. 1990, σ. 38.  (3) ΕΕ αριθ. L 351 της 2. 12. 1989, σ. 22.